হালে ভারতীয় রকগানের সর্বাধিক ভক্ত দেখা যায়, যা এখনো অবধি সর্বাধিক (যদিও রক সঙ্গীত ভারতের চলচ্চিত্র শিল্প তথা বলিউডের ফিল্মি সঙ্গীতের সমান জনপ্রিয়তা পায়নি)৷ রক ব্যান্ডগুলির মধ্যে অনেক ব্যান্ডই আমেরিকান ও জাপানী ব্যান্ডগুলির মতো আন্তর্জাতিকভাবে নিজেদের স্থান দখল করে নেয়৷ সাম্প্রতিককালে ভারতীয় রক সঙ্গীতের জনপ্রিয়তা বৃদ্ধি সাথে সাথে নতুন নতুন ধরন ও নতুন যন্ত্রাদি তেরীর প্রবণতাও বৃদ্ধি পেয়েছে, যা ব্যান্ডগুলিতে আন্তর্জাতিক স্তরে পাশ্চাত্য রক ব্যান্ডগুলির সমতুল্য করে তুলেছে৷ বর্তমানে ডিজিটাল টেকনোলজির ক্রমোন্নয়নের সাথে ব্যান্ডগুলির ব্যাপ্তি ও শ্রোতা বৃদ্ধি করতে আগের মতো বেগ পেতে হয় না৷ স্বামী ব্যান্ডের মতো কিছু দক্ষিণ এশীয় বংশোদ্ভুত ব্রিটিশ ব্যান্ড তাদের হিপ হপ গানের জন্য বিখ্যাত৷ তারা মূলত বিদেশে বসবাসকারী অনাগরিক ভারতীয়দের বাজার ধরে রেখেছেন, ইন্দো-কানাডীয় ও ইন্দো-আমেরিকীয়দের দেশজ রক সঙ্গীতের স্বাদ দিতে তারা বদ্ধ পরিকর৷ রুদ্র নামক অপর একটি ব্যান্ড এশিয়ার বিভিন্ন দেশে বসবাসকারী ভারতীয়দের দ্বারা তৈরী রকব্যান্ড, তারা মূলত এশিয়ার বিভিন্ন দেশে অনুষ্ঠান করে থাকেন৷ এই ধরনের সঙ্গীতধারাগুলি পুরোপুরিভাবে প্রগতি এবং শ্রোতাদেরসমর্থনের ওপর নির্ভর করে অস্তিত্ব টিকিয়ে রাখে৷ ভারতীয় রক ব্যান্ডগুলির গান ও তাদের ব্যবহৃৎ প্রযুক্তির নিদর্শন ছড়িয়ে দিতে "রোলিং স্টোন ইন্ডিয়া" এবং রক স্ট্রাট জার্নাল প্রভৃতি ম্যাগাজিন উল্লেখযোগ্য ভূমিকা রাখে৷ ভারতীয় রকব্যান্ডের অনুষ্ঠান সরাসরি অনলাইনেও সম্প্রচার হয়ে থাকে এবং এই কাজে উল্লেখযোগ্য কিছু গণমাধ্যম হলো যথাক্রমে, "ইন্ডি মিউজিক ওয়েবসাইট এনএইচ৭, হেডবেঞ্জারস ইন্ডিয়া, ইন্ডিয়ান মিউজিক মাগ, আনহোলি মৌণ্ডার, ইন্ডিয়ান মিউজিক রিভলিউশন, ইন্ডিয়ান মেটাল সিন, মেটাল স্প্রী প্রভৃৃতি৷

রেকর্ডিঙের স্বাধীনসত্ত্বা
ভারতীয় ফিউশন
ইন্দোর দৃশ্য
একবিংশ শতাব্দী